**ИНФОРМАЦИЯ ЗА ПРЕДОСТАВЯНЕ НА УСЛУГА**

[**Общинска администрация - Долна баня**](https://iisda.government.bg/ras/adm_structures/organigram/468)

**Услуга: 2012 Издаване на карта за безплатно паркиране на МПС, обслужващо хора с трайни увреждания, и за използване на улеснения при паркиране**

Картата за паркиране на местата, определени за превозните средства, обслужващи хора с трайни увреждания и използване на улеснения при паркиране, се издава от кмета на общината или оправомощено от него длъжностно лице. Картата е валидна на територията на цялата страна.

**На основание на:** Закон за движението по пътищата - чл. 99а

**Услугата се предоставя и като вътрешно-административна:** Не

**Орган по предоставянето на административната услуга:** Кмет на община

**Срок за предоставяне:** 14 дни

**Срок на действие на документа/индивидуалния административен акт:** До изтичане на срока на валидност на ЕР на ТЕЛК/НЕЛК. Срокът на ЕР на ТЕЛК/НЕЛК се счита за пожизнен, когато намалената работоспособност е установена след навършване на определената в чл. 68, ал. 1-3 от Кодекса за социално осигуряване възраст за придобиване право на пенсия за осигурителен стаж и възраст или е навършена в периода на решението на ТЕЛК/НЕЛК

**Орган, осъществяващ контрол върху дейността на органа по предоставянето на услугата:** Областен управител на Софийска област

**Орган, пред който се обжалва индивидуален административен акт:** чрез кмета на община Долна баня пред Административен съд

**Ред, включително срокове за обжалване на действията на органа по предоставянето на услугата:** Съгласно глава десета от АПК

**Ограничения и условности:** Няма

**Електронен адрес, на който се предоставя услугата:** <http://dolna-banya.net/>

**Електронен адрес за предложения** **във връзка с услугата:** tourism\_dolna\_banya@abv.bg

**АДМИНИСТРАТИВНО ЗВЕНО**

**Административни звена, в които се подават документите и се получава информация за хода на преписката:**

Център за административно обслужване; Дирекция „Регионално развитие и стопанска политика“, ст. експерт „ПОТТСТ“

Адрес: гр. Долна баня 2040, ул. "Търговска" № 134

Код за междуселищно избиране: 07120

Телефон за връзка: 2121; 8835

Адрес на електронна поща: obshtinadb@abv.bg; tourism\_dolna\_banya@abv.bg

Работно време: от 8:30 до 12:00 ., от 13:00 до 17:30 ч.в делнични дни

**ИЗИСКВАНИЯ, ПРОЦЕДУРИ, ИНСТРУКЦИИ**

**Дирекция „Регионално развитие и стопанска политика""**

**1.** **Наименование на административната услуга** и уникален идентификатор съгласно Регистъра на услугите: **Издаване на карта за безплатно паркиране на МПС, обслужващи хора с увреждания и използване на улеснения при паркиране**  **с уникален идентификатор 2012.**

**2.** **Правно основание** за предоставянето на административната услуга/издаването на индивидуалния административен акт: Закона за движение по пътищата, чл.99а и §6, т.64.

**3.** **Орган, който предоставя административната услуга**/издава индивидуалния административен акт /в случаите на възлагане – служителите, които издават индивидуалния административен акт/: Кметът на община Долна баня или оправомощено от него длъжностно лице.

**4.** **Информация за центъра за административно обслужване**:

* Адрес: гр. Долна баня 2040, ул. "търговска" № 134
* Електронен адрес: obshtinadb@abv.bg; tourism\_dolna\_banya@abv.bg;
* Телефон за връзка: (07120) 2121; 8835
* Работно време: от 8:30 до 12:00 ч., от 13:00 до 17:30 ч.В делнични дни

**5.** **Процедура по предоставяне** на административната услуга /издаване на индивидуалния административен акт, срокове, изисквания и необходими документи /в случай че документ се издава от административен орган, се посочва и органът/:

Право на карта за безплатно паркиране на МПС, обслужващо хора с трайни увреждания имат лицата, които едновременно отговарят на следните условия:

* Да са регистрирани по постоянен и/или настоящ адрес на територията на община Долна баня
* Да са лица, в т.ч. деца с трайни увреждания, на които органите на медицинската експертиза е установила вид и степен на увреждане или степен на трайно намалена работоспособност 50 (петдесет) и над 50 (петдесет) на сто, по смисъла на §1, т. 2 от Допълнителните разпоредби на Закона за хората с увреждания
* Да имат подадено заявление до кмета на община Долна баня по образец

Заявлението за издаване накарта за безплатно паркиране на МПС, обслужващо хора с трайни увреждания се подава лично или чрез упълномощено лице до кмета на община Долна баня в „Център за административно обслужване“ в сградата на Общинска администрация Долна баня. За деца с определен вид и степен на увреждане, заявлението се подава от законния представител. Към заявлението се прилагат следните документи:

* Лична карта – за българските граждани, документ за самоличност или документ за пребиваване по чл.4, ал.2 и 3 от Закона за българските лични документи – за чуждите граждани, като данните от документите се сверяват и след това се връщат
* Валидно решение на ТЕЛК/НЕЛК - заверено за вярност копие и оригинал (за сверяване). Срокът на експертното решение на ТЕЛК/НЕЛК се счита за пожизнен, когато намалената работоспособност е установена след навършване на определената в чл. 68, ал. 1-3 от Кодекса за социално осигуряване възраст за придобиване право на пенсия за осигурителен стаж и възраст или е навършена в периода на решението на ТЕЛК/НЕЛК
* Документ за настойничество или попечителство (ако е приложимо и в случай, че не е издаден от община Долна баня) - оригинал (за сверяване) или нотариално заверено пълномощно (ако е приложимо) - оригинал (за сверяване)
* Актуална цветна снимка – паспортен формат
* Копие на нотариално заверено пълномощно (когато заявлението не се подава лично от заинтересованото лице)

\* Задължително се представя оригинал на пълномощно за сверяване от служителя, приемащ заявлението.

Обявяват се за невалидникарти забезплатно паркиране на МПС, обслужващо хора с трайни увреждания, и за използване на улеснения при паркиране на лица: заявили, че картата им за паркиране е изгубена, открадната или унищожена; при които е настъпила промяна в обстоятелствата; които са починали.

Нормативно определен срок за изпълнение на услугата  – 14 дни.

**6.** **Образци на формуляри**, които са свързани с предоставянето на административна услуга/издаването на индивидуалния административен акт, включително създадените с нормативен акт или утвърдени с административен акт: заявление по образец.

**7.** **Начини на заявяване на услугата:**

* Със заявление на гише в Центъра за административно обслужване лично или чрез упълномощено лице
* Чрез лицензиран пощенски оператор
* По електронен път, чрез Системата за сигурно електронно връчване <https://edelivery.egov.bg/>

***\*Забележка:*** Заявлението, подавано по електронен път следва да е подписано с квалифициран електронен подпис от заявителя. За заявител се смята лицето, от името на което е извършено електронното изявление-декларация.

**8. Информация за предоставяне на услугата по електронен път:**

**а)** ниво на предоставяне на услугата - Едностранна комуникация: информация съгласно дефиницията за Ниво I и предоставяне на онлайн достъп до шаблони на електронни формуляри (II-ро ниво);

**б)** интернет адрес, на който се намира формулярът за нейното заявяване - <http://dolna-banya.net/>;

**в)** интернет адрес за служебно заявяване - obshtinadb@abv.bg;

**г)** вид на услугата (първична или комплексна), като в случай че услугата е комплексна, се посочват първичните услуги, от които е съставена - първична;

**д)** средствата за електронна идентификация и нивото им на осигуреност – в случаите, когато идентификация се изисква при заявяване, заплащане и получаване на електронна услуга – квалифициран електронен подпис.

**9. Срок на действие на документа/индивидуалния административен акт:**

* До изтичане на срока на валидност на ЕР на ТЕЛК/НЕЛК
* Срокът на ЕР на ТЕЛК/НЕЛК се счита за пожизнен, когато намалената работоспособност е установена след навършване на определената в чл. 68, ал. 1-3 от Кодекса за социално осигуряване възраст за придобиване право на пенсия за осигурителен стаж и възраст или е навършена в периода на решението на ТЕЛК/НЕЛК

**10. Начини на получаване на резултата от услугата:**

* Лично в Центъра за административно обслужване
* Чрез лицензиран пощенски оператор на посочен от заявителя адрес, като пощенските разходи са за сметка на заявителя, платими при получаването на резултатът от административната услуга;
* По електронен път в профила на заявителя в системата за сигурно електронно връчване

**НОРМАТИВНА УРЕДБА**

* Закон за движението по пътищата

**ЗАПЛАЩАНЕ**

Такси: Не се дължат